Vnútorný predpis

Fakulty sociálnych vied UCM v Trnave

2024

**ORGANIZAČNÝ PORIADOK**

**Fakulty sociálnych vied**

**Univerzity sv. Cyrila a Metoda v Trnave**

Akademický senát Fakulty sociálnych vied Univerzity sv. Cyrila a Metoda v Trnave (ďalej len ,,AS FSV UCM“) v súlade so Štatútom Fakulty sociálnych vied Univerzity sv. Cyrila a Metoda v Trnave (ďalej len „FSV UCM“) prerokoval dňa 12.03.2024 tento Organizačný poriadok Fakulty sociálnych vied Univerzity sv. Cyrila a Metoda v Trnave (ďalej len ,,organizačný poriadok“).

**§ 1**

**Úvodné ustanovenia**

1. Organizačný poriadok vymedzuje organizačnú štruktúru FSV UCM a pôsobnosť jej útvarov. Vydáva ho dekan FSV UCM po schválení v AS FSV UCM.
2. Organizačný poriadok je záväzný pre členov akademickej obce FSV UCM a ostatných

zamestnancov FSV UCM, vrátane tých, ktorí vykonávajú práce na základe dohôd o prácach

vykonávaných mimo pracovného pomeru.

**§ 2**

**Organizačná štruktúra FSV UCM**

1. Fakulta sa člení na tieto pracoviská:
2. dekanát,
3. ústavy,
4. účelové pracoviská.
5. Riadiaci funkcionári fakulty sú:
6. dekan FSV UCM,
7. prodekani FSV UCM.
8. Vedúcimi zamestnancami fakulty sú:
9. riadiaci funkcionári FSV UCM,
10. tajomník fakulty,
11. riaditelia ústavov,
12. vedúci kancelárie dekana.

**§ 3**

**Dekan FSV UCM**

1. Postavenie a pôsobnosť dekana FSV UCM je upravená v Štatúte Univerzity sv. Cyrila a Metoda v Trnave (ďalej len ,,UCM”) a v Štatúte FSV UCM.
2. Dekan FSV UCM pri riadení FSV UCM v súlade s pôsobnosťou podľa odseku 1 a v súvislosti s koncepciou rozvoja fakulty:
3. ukladá úlohy pracoviskám fakulty,
4. priamo riadi prodekanov, riaditeľov ústavov, vedúcich účelových pracovísk, tajomníka fakulty, vedúceho sekretariátu dekana,
5. zriaďuje komisie ako svoje poradné orgány.
6. Dekana v jeho neprítomnosti zastupuje ním určený prodekan (štatutárny zástupca). Prodekani sa zastupujú spôsobom, ktorý určí dekan.

**§ 4**

**Prodekani FSV UCM**

1. Na FSV UCM spravidla pôsobia prodekani v týchto oblastiach :
2. pre výchovno-vzdelávaciu činnosť a doktorandské štúdium,
3. pre vedecko-výskumnú činnosť,
4. pre kvalitu,
5. pre rozvoj,
6. pre zahraničné vzťahy,
7. pre rodovú rovnosť a sociálne otázky.
8. Prodekani na vymedzenom úseku činnosti sú oprávnení vystupovať v mene FSV UCM v rozsahu určenom dekanom FSV UCM.

**§ 5**

**Dekanát FSV UCM**

1. Dekanát FSV UCM vykonáva organizačné a administratívne práce súvisiace s činnosťou dekana FSV UCM, fakulty, jeho poradných orgánov, prodekanov a tajomníka fakulty.
2. Dekanát FSV UCM riadi vedúci kancelárie dekana a tajomník FSV UCM.
3. Vedúceho kancelárie dekana a tajomníka FSV UCM riadi dekan.

**§ 6**

**Tajomník FSV UCM**

1. Tajomník fakulty zabezpečuje personálny, hospodársky a prevádzkový chod fakulty.
2. Tajomník fakulty je za výkon svojej funkcie zodpovedný dekanovi FSV UCM.

**§ 7**

**Ústavy FSV UCM**

1. Ústavy sú výchovno-vzdelávacie a vedecko-výskumné pracoviská FSV UCM.
2. Zriaďuje ich dekan FSV UCM po vyjadrení AS FSV UCM.
3. Okruh pôsobnosti a názov ústavu je vecne zhodný so študijným odborom, v ktorom pôsobia.
4. Ústav riadi riaditeľ ústavu. Funkcia riaditeľa ústavu sa obsadzuje na základe výsledku výberového konania. Funkčné obdobie riaditeľa ústavu je najviac štvorročné, bez obmedzenia počtu funkčných období. Riaditeľ ústavu je oprávnený konať v mene FSV UCM len vo veciach, ktoré mu dekan FSV UCM určí písomným rozhodnutím.
5. Riaditeľ ústavu riadi vedecko-pedagogickú, organizačnú a administratívnu činnosť ústavu a zodpovedá za ňu dekanovi FSV UCM.
6. V záujme zabezpečenia činnosti ústavu, na ústave pôsobia zástupcovia riaditeľa ústavu a tajomník ústavu, ktorých môže ustanoviť do funkcií dekan FSV UCM na návrh riaditeľa ústavu.
7. Ak nie je zabezpečený výkon funkcie riaditeľa ústavu, dekan FSV UCM môže riadením ústavu poveriť osobu z radov vysokoškolských učiteľov FSV UCM do ustanovenia riaditeľa ústavu po riadnom výberovom konaní.

**§ 8**

**Účelové pracoviská**

1. Účelové pracoviská fakulty zriaďuje dekan, po prerokovaní v AS FSV UCM, na realizáciu špecifických činností fakulty.
2. Na čele účelového pracoviska stojí vedúci pracoviska, ktorého menuje a odvoláva dekan FSV UCM.

**§ 9**

**Záverečné ustanovenia**

1. Organizačný poriadok vydáva dekan FSV UCM po jeho prerokovaní v AS FSV UCM.
2. Dňom nadobudnutia účinnosti tohto textového znenia organizačného poriadku sa zrušuje Organizačný poriadok FSV UCM zo dňa 16.06.2023.
3. Tento Organizačný poriadok bol prerokovaný AS FSV UCM dňa 12.03.2024.
4. Tento Organizačný poriadok nadobúda platnosť dňom prerokovania v AS FSV UCM   a účinnosť od 13.03.2024.
5. Súčasťou textového znenia tohto organizačného poriadku FSV UCM je schematické znázornenie organizačnej štruktúry FSV UCM.

PhDr. Richard Brix, PhD. doc. PhDr. Peter Horváth, PhD.

predseda AS FSV UCM dekan FSV UCM